Alegría Fonseca

Alegría Fonseca (Sotaquirá, Boyacá) kolonbiar ingurumen-politikaria eta legegilea da. 1973ko 23. Legean aktiboki parte hartu zuen, eta, horren ondoren, Baliabide Natural Berriztagarrien eta Ingurumena Babesteko Kode Nazionala sortu zen, kontinentean mota horretako lehenengoa. Ingurumen Sari Nazionala jaso zuen 1998an, Ingurumen eta Garapen Jasangarriko Ministerioak emana.

 Ibilbidea 
Irakurtzen ikasi zuen “La alegría de leer” liburuarekin. Bere amak, pedagogoak, Tunjan  lehen urteko hainbat belaunalditako haurrei irakurtzen eta idazten irakasteko erabiltzen zuen kartilla da. Bere aitak, zaldiak maite zituenak eta zaldizko ona zenak, Edenen, Boyacán, bere etxaldean erakutsi zion landarekiko maitasuna.

Kolonbiako Unibertsitate Nazionalean abokatu eta filosofoa ikasketak egin zituen. Brasilgo Getulio Vargas Fundazioko Ingurumen Proiektuen Gerentzia eta Belgikako, Namur Unibertsitateko Garapen eta Ingurumen ikasketak egin zituen.

Hiru seme-alaba izan zituen eta ikasketa, bilera, pixoihal, diskurtso eta borroken artean, Bogotako Koordinazio Femeninoko kide gisa jarraitu zuen bere ibilbide politikoa. Bogotako Kontzejura hautatua izan zen eta bertan ezagutu zituen hiria, bere problematika, sektore baztertuak eta bertako biztanleak. 1970ean eserleku bat irabazi zuen Errepublikako Kongresuko Ganberaren ordezkari gisa , eta bertan bi alditan jardun zuen, 1970etik 1982ra eta 1994tik 1998ra. 

Bogotako zinegotzia izan zen Alderdi Liberalean. Bere lana ekosistemen defentsari buruzko eztabaidetan eta ingurumenari buruzko lege-proiektuen proposamenetan oinarritu zen. Bere lehenengo ingurumen eztabaidak Tayrona parke nazionala hotel gune bat eraikitzeko esku-hartzetik babesteko izan ziren, baita  Isla de Salamancako  Parkearen Bidea ere, bertan industria gune bat eraiki nahi baitzen, erreserba naturalean kalte konponezinak eragin zituen.

Fonsecak Alma Fundazioa sortu zuen 1985ean, irabazi-asmorik gabeko erakunde gisa, hirietako eta landa-eremuetako ingurumen-baldintzak eta jendearen bizi-kalitatea hobetzeko.

"Boyacá complejo" (2020) liburuaren egilea, Julio Carrizosa Umaña ingeniariarekin batera.

 Aintzatespenak 

 (1991) 500 Mundu Saria, Nazio Batuen Erakundeak Stockholmen (Suedia) emandakoa.
 (1988) Ingurumen Sari Nazionala, Ingurumen Ministerioak emana.

 Erreferentziak 

 Kanpo estekak 

Kategoria:Kolonbiarrak
Kategoria:XX. mendeko jaiotzak
Kategoria:Emakume abokatuak
Kategoria:Kolonbiako abokatuak
Kategoria:Emakume ekintzaileak
Kategoria:Ekologistak
Kategoria:Emakume ekologistak